Buroyê Huqûqî yê Asrinî seba Rayberê Şarê Kurdî Abdullah Ocalanî û tepişteyanê bînan ê Zîndanê Îmraliyî Omer Hayrî Konar, Hamîlî Yildirim û Veysî Aktaşî yê ke 25ê adara 2021î ra nata tira xebere nîna girewtene muracatê CPTyî kerd.
Avûkatan 24ê kanûn a 2021î de  muracatê Mehkemeya Qanûnê Bingeyî (AYM) kerdbi. Goreyê xebera Ajansê Mezopotamya (MA) avûkatan tewr peynî de muracatê CPTyî kerd û waşt wa vera îşkenceyê Îmraliyî wezîfeyê xo bîyaro ca.
Avûkatan CPTyî waşt wa komîte cade lezabeze Îmrali zîyaret bikero ke û şiro Tirkîya ser ke wa  avûkat û keyeyê tepişteyan bikeşkê înan zîyaret bikerê, wa heqê tepolîfînî bêro şuxulnayene, wa astenkerdişê verê mektub û faksan bêro wedaritene, wa caardişişê vera huqûqî yê semedê rojname, kovar û kitaban berê qedînayene, wa îşkence û zextê vera tepişteyan bêrê vindarnayene.
